Aarhuus Stifts-Tidende, 1833-12-19
Skagen. Mandagen den 2den Decbr. var, efter Øvrighedens Foranstaltning, berammet Auction her, over et betydeligt Partie Planker og Jern, samt Takkelage og Jnventarium, henhørende til det, uden levende Folks Medfølge, til Skagen, i Vragstilstand, indbjergede Barkskib, Providentia, af Arendal. Flere Liebhabere, saavel fra Aalborg som Omegnen, mødte imidlertid forgiæves, thi Auctionen over Plankerne og Jernet blev, formedelst Handelshuset v. d. Pahlen & Kalls Mellemkomst og Protest, hævet; kun Takkelagen og Jnventariummet blev, uagtet den nedlagte Protest, solgt. Den afholdte Auctionsforretning ender saaledes: Forinden nærværende Auctions=Forretning blev sluttet, maatte Auctionsdirecteuren, forsaavidt Auctionen over det ommeldte Skibs Ladning, af Planker og Jern, ved dHrr. v.d. Pahlen & Kalls Jntervention, er standset, endnu sluttelig bemærke: at da Bestemmelsen i det allerhøieste Rescript, af 1ste Marts 1795 udtrykkelig tilsigter, at strandet Gods, i et Tilfælde som nærværende, jo før jo heller skal sælges og gjøres i Penge, naar Omstændighederne nemlig ere saadanne, at Godset ikke, uden kjendelig Tab for Eierne, kunne blive liggende, saasom: naar det befindes paa et Sted hvorfra det ei lettelig kan transporteres, og hvor dets Forvaring og Bevogtelse vil medtage store Bekostninger, og naar det Jndstrandede bestaaer af grove og almindelige Varer, som paa Stedet og i Egnen ikke kan mangle god Afsætning, hvilke Omstændigheder vitterlig og beviislig her ere for Haanden, i den Grad, som om Anordningen kunde synes at være givet netop for dette Tilfælde, saa skjønnes Standsningen af den berammede Auction saa meget mindre at kunne forsvares, som de af Handelshuset producerede Documenter, i alFald kun bemyndigede til at paasee Vedkommendes Tarv, men ingenlunde til at foretage noget, der aabenbart herimod er stridende, saavelsom mod selve Anordningernes Aand og Ord. De Varer, hvorom her spørges, og af hvilke nu er forblevet henliggende, under Vagthold, paa Skagens Nordstrand: en heel Ladning Planker, uanseet Mødet af flere suffisante Liebhabere, deriblandt en Kjøbmand fra Aalborg som attraaede et Jndkjøb af 100 Tylter, og Skagens Kirke inspection et lignende Antal - ere netop meget søgte her paa Stedet, og i hele Omegnen, endog meere end paa de fleste andre Steder, fordi her ingen Handelspladse eller Oplage ere i Nærheden, og Varerne ere af den Natur at de almindeligviis ikke kunne undværes. Jstedetfor at tage disse Omstændigheder i Betragtning, til Vedkommendes virkelige Tarv, og vel endog om fornødiges herpaa at gjøre opmærksom, opbyder efternævnte Handelshuus Alt for at tilintetgjøre en ligesaa hensigtsmæssig som lovgrundet Foranstaltning, og gaaer endog saa vidt, at det protesterer mod Realisationen af endeel fordærvede, iturevne og paa denne Aarstid utørrelige Seil, samt endeel kappet Tougværk, der netop her, formedelst den store Kyststrækning, hvis Beboere leve af Fiskerie, søges med stor Begierlighed, til Anvendelsen af Fiskegarn, og fortjener det vistnok i saa Henseende Opmærksomhed, at det spolerede Takkelage og Jnventarium, ved nærværende Auction, er bleven betalt med 167 Rbd. 4 Mk. 11 s. mere end ved følgende, paa Bjergernes Reqvisition, afholdte Taxationsforretning beløber sig til Da nu desuagtet dHrr. v. d. Pahlen & Kall beraabende dem paa deres retlige Begreb om Eiendoms=Rettens Hellighed, saafremt deres Protest ei tages til Følge, have reserveret Eiernes og Assurandeurernes Ret, saavel mod Stedets Øvrighed, som enhver Anden, hvis Handlemaade qvalificerer sig til Ansvar, i det Øieblik de netop selv have viist en Adfærd, som Jntet, uden en utilgivelig Strandings=Slendrian, vilde kunne skaane for et føleligt Ansvar, saa finder Auctionsdirecteuren, i fornævnte sin Egenskab, som Øvrighed, det paa sin Side passende, og paa rette Sted ligeledes at reservere vedkommende Eiere eller Assurandeurer, og i Tilfælde af en lovlig Reclamations fremtidige Udeblivelse – den kongelige Kasses, og endelig, forfaavidt Strandingers retlige Behandling interesserer det Ofventlige, selve Justitiens - virkelige Ret mod Enhver, der nærværende Strandingstilfælde, efter en alvorlig Drøftelse, som agtes indledt og fortsat til Strandings-Affairernes endelige Opgjørelse, maatte befindes, under Lovformalitetens Maske, at have skjult en egennyttig og for en Commissionair uforsvarlig Plan."